Alex Trivellato

Alex Trivellato (s. 5. tammikuuta 1993 Bolzano, Italia) on italialais-saksalainen jääkiekkopuolustaja, joka pelaa Saksan korkeimmalla sarjatasolla DEL-liigan Schwenninger Wild Wingsissä.

Ura
Seuraura
Trivellaton kasvattajaseura on SSV Leifers. Hän pelasi viimeisimmät juniorivuotensa kuitenkin Saksassa. Trivellato pelasi kauden 2009–2010 ESV Kaufbeurenin B-nuorissa ja kaksi seuraavaa A-junioriliiga Deutsche Nachwuchsligaa Eisbären Junior Berlinin paidassa. Kaudella 2011–2012 hän toimi joukkueen kapteenina. Kaudella 2012–2013 Trivellato debytoi miesten peleissä vietettyään kautensa Saksan kolmanneksi korkeimmalla sarjatasolla Oberligassa FASS Berlinin joukkueessa.

Heinäkuussa 2013 Trivellato teki sopimuksen DEL-joukkue Eisbären Berlinin kanssa. Hänen ensimmäinen kautensa liigassa toi 51 runkosarja- ja kolmessa playoff-ottelussa tehot 3+3=6. Huhtikuussa 2014 Trivellato teki kaksivuotisen jatkosopimuksen joukkueen kanssa. Kaudesta 2014–2015 hän pelasi ison osan myös lainalla sarjatasoa alempana DEL2-liigan Dresdner Eislöwenissä.

Kaudeksi 2015–2016 Eisbären lainasi Trivellaton toiseen DEL-joukkueeseen, Schwenninger Wild Wingsiin. Helmikuussa 2016 hän teki joukkueen kanssa vuoden mittaisen jatkosopimuksen.

Trivellato siirtyi kaudeksi 2017–2018 vuoden mittaisella sopimuksella DEL2-liigan EC Bad Nauheimiin.

Maajoukkueura
Trivellato edusti Italiaa MM-kilpailuissa vuonna 2014 sekä IA-divisioonan MM-kilpailuissa vuosina 2015 ja 2016, joista jälkimmäinen turnaus päättyi hopeaan. Hän pelasi myös Pyeongchangin olympiakisojen 2018 karsinnoissa. Yhteensä Trivellato on pelannut 41 A-maaottelua ilman tehopisteitä.

Trivellato pelasi myös alle 20-vuotiaiden IB-divisioonan MM-kilpailuissa vuosina 2012 ja 2013 voittaen molemmista turnauksista pronssia. Hän jakoi tehoilla 1+2=3 jälkimmäisen turnauksen puolustajien pistepörssin voiton Kazakstanin Juri Sergijenkon ja Puolan Łukasz Sznotalan kanssa. Italian varakapteenina toiminut Trivellato valittiin koko turnauksen parhaaksi puolustajaksi ja joukkueensa parhaaksi pelaajaksi.

Trivellato pelasi myös alle 18-vuotiaiden I-divisioonan MM-kilpailuissa vuosina 2009 ja 2011 sekä II-divisioonan MM-kilpailuissa vuonna 2010. Vuoden 2010 II-divisioonan turnaus päättyi A-lohkon kultaan ja vuoden 2011 turnaus sarjatasoa ylempänä A-lohkon hopeaan. Hän toimi viimeisimmässä turnauksessa myös Italian kapteenina.

Muuta
Trivellaton pikkuveli David pelaa Eisbären Berlinin junioreissa.

Tilastot
 2008–2009                           U18d1  5  0  0  0  2 2009–2010  ESV Kaufbeuren  Jugend-BL  23  7  20  27  53  6  1  2  3  4  U18d2  5  0  1  1  0 2010–2011  Eisbären Juniors Berlin  DNL  36  4  14  18  18  6  1  3  4  0  U18d1  4  0  2  2  0 2011–2012  Eisbären Juniors Berlin  DNL  34  7  20  27  8  9  0  4  4  2  JMMd1 B  5  1  2  3  4 2012–2013  FASS Berlin  OL  29  6  13  19  10  –  –  –  –  –  JMMd1 B  5  1  2  3  2 2013–2014  Eisbären Berlin  DEL  51  3  3  6  6  3  0  0  0  0  MM  6  0  0  0  2 2014–2015  Dresdner Eislöwen  DEL2  18  2  8  10  12  –  –  –  –  –  MMd1  5  0  0  0  2   Eisbären Berlin  DEL  35  2  3  5  18  3  0  0  0  2 2015–2016  Schwenninger Wild Wings  DEL  50  1  8  9  18  –  –  –  –  –  MMd1 A  5  0  0  0  0 2016–2017  Schwenninger Wild Wings  DEL  52  2  2  4  18  –  –  –  –  –  OQ  3  0  0  0  0 2017–2018  EC Bad Nauheim  DEL2  16  2  6  8  0  –  –  –  –  –  MMd1 A  5  1  0  1  0   Krefeld Pinguine  DEL  30  3  2  5  14  –  –  –  –  – 2018–2019  Krefeld Pinguine  DEL  50  2  4  6  8  –  –  –  –  –  MM  7  0  1  1  4 2019–2020  Krefeld Pinguine  DEL  51  3  10  13  28  –  –  –  –  – 2020–2021  Krefeld Pinguine  DEL  15  1  3  4  0  –  –  –  –  –  MM  4  0  1  1  0   HC Bolzano  ICEHL  7  1  4  5  2  –  –  –  –  –   Västerås IK  Allsvenskan  12  0  11  11  0  –  –  –  –  – 2021–2022  HC Bolzano  ICEHL  42  4  8  12  8  2  0  0  0  0  OQ  3  0  0  0  0 8 kautta  yhteensä  DEL  334  17  35  52  110  6  0  0  0  2 2 kautta  yhteensä  ICEHL  49  5  12  17  10  2  0  0  0  0

Lähteet

Viitteet

Luokka:Italialaiset jääkiekkoilijat
Luokka:Saksalaiset jääkiekkoilijat
Luokka:Vuonna 1993 syntyneet
Luokka:Elävät henkilöt